Geo Bogza 
POEZII 


Orion 

Nicio corabie nu s-a întors vreodată 
Din mările sudului sau de la capricorn 
Atât de pura și eleganta fregata. 

Cum se întoarce toamna Orion. 


Peste păduri înverzite n-a strălucit nicicând 

Lumina lui alba. Nici pe pajiști de fin. 

Oceane şi munți îl văd primăvara plecând și cerul nu-și mai afla 
multă vreme stăpân. 


Octombrie urca din nou peste grădini înaltele-i catarge cu 
vârfuri de platina şi toată iarna, apoi, corabia de lumina 
Deasupra lumii uimite se clătină. 


Rege al constelaţiilor din septentrion 
Mereu lunecând peste lumi înghețate 
Aşa străbate noaptea marele Orion. 
Corabie legănată în eternitate. 


Coşmarul 
Rătăceam parca printr-un oraş al câinilor. 
Câini, numai câini treceau pe strada: 


Unii într-o parte, alții în alta. 
Toţi purtau câte o servieta gălbuie 
Şi treceau, plini de importanta, într-o parte şi alta. 


Mirarea mea n-ar fi fost atât de mare 

Și nici spaima ce m-a lipit de ziduri 

Dacă din privirile pe care mi le aruncau 
N-aș fi înţeles ca servietele lor erau croite 
Din piele de om. 


Semne 


Cu genunchii la gură, cu pumnii strânși. 
Dorm pruncii în pântecul mumelor. 
Gingașe semne de întrebare. 


Cu trupul drept, cu fata în sus. 
Dorm morții în adâncul pământului. 


Rigide semne de exclamare. 


Ce-or fi aflat? Ce categorici sunt! 


